ተንታኒ ፖለቲካ ቀርኒ ኣፍሪቃን ማእኸላይ ምብራቕን ዓብዱልራሕማድ ሰይድ ኣቡሓሽም ብወገኑ፡ መስመር ቀይሕ ባሕሪ ፍርያት ነዳዲ ሃገራት ማእከላይ ምብራቕ ዝመሓላለፈሉ፡ ብጂኦግራፍያዊ ኣቀማምጣ ምስ ቀርኒ ኣፍሪቃ ቅርበት ከምዘለዎ ብምሕባር ኣገዳስነቱ ዕዙዝ ምዃኑ የረድእ። ምንጪ ስእሊ, Aburahman መግለጺ ስእሊ, ዓብዱልራሕማድ ሰይድ ኣቡሓሽም ኣብ የመን ዘሎ ቅልውላው ንኤርትራ ይኹን ቀርኒ ኣፍሪቃ ብቐረባ ከምዝጸልዎን፡ ሓይልታት ልፍንቲ ስዑድን ኢማራትን ካብ መዓርፎ ዓሰብ እናበረራ ኣብ የመን ደብዳብ የካይዳ ምህላወንን ብምዝኽኻር፡ እቲ ዞባ መንእሰያት ጎደቦ ዝስደዱሉ መስመር ብምዃኑ፡ ሓያል ሰብኣውን ቁጠባውን ጽልዋ ከምዘለዎ ይገልጽ ኣቡሃሽም። ከም ኢማራት ዝኣመሰላ ወነንቲ ዓበይቲ ወደባት፡ ረብሐአን ንምሕላው ዝገብረኦ ምንቅስቓሳት፡ ቻይና ኣብ ኣፍሪቃ እትገብሮ ዘላ ምትእትታው ከምኡ ድማ ንፖለቲካውን ጸጥታውን ኩነታት ክብደት ከምዝውስኸሉ ይዛረብ። ኣብቲ ናይ ረብሓ 'ቁሩቁስ' ዝካየደሉ ከባቢ ቀይሕ ባሕሪ፡ ተዶኪነን ዘለዋ ሃገራት ማዕር ክንደይ ድሌታተን ከውሕሳ ይኽእላ?
